Scarlett Johansson

Scarlett Ingrid Johansson (s. 22. marraskuuta 1984 New York, New York) on yhdysvaltalainen näyttelijä, laulaja ja malli. Johansson aloitti näyttelijänuransa 10-vuotiaana esiintyessään elokuvassa Vanhemmat vaihtoon (1994). Esiinnyttyään elokuvissa Oikeuden puolustaja (1995), Manny ja Lo (1996) ja Yksin kotona 3 (1997), hän sai pääroolin menestyselokuvasta Hevoskuiskaaja (1998). Vuonna 2003 Johansson teki läpimurtonsa näytellessään elokuvissa Lost in Translation ja Tyttö ja helmikorvakoru, joista hän sai Golden Globe -ehdokkuudet. Hän näytteli Woody Allenin ohjaamassa elokuvassa Match Point (2005), minkä jälkeen hän on esiintynyt kahdessa muussa Allenin ohjaamassa elokuvassa Scoop (2006) ja Vicky Cristina Barcelona (2008). Tuona aikana hän näytteli myös muun muassa elokuvissa The Prestige (2006), Kuningattaren sisar (2008) ja Jätä se! (2009). Johansson näytteli sarjakuvahahmo Natasha Romanoffia / Mustaa Leskeä Marvel Cinematic Universen elokuvissa. Vuonna 2013 Johansson näytteli elokuvissa Don Jon, Under the Skin ja Her, jossa hänellä oli äänirooli. Seuraavana vuonna hän näytteli pääosaa tieteiselokuvassa Lucy. Johanssonia pidetään yhtenä nykyajan seksisymboleista. Hänet on monesti mainittu maailman seksikkäimpien naisten listoilla, huomattavimmin Esquire-lehdessä vuosina 2006 ja 2013, jolloin hänet valittiin seksikkäimmäksi naiseksi, ja Playboy-lehdessä vuonna 2007, kun hänet valittiin seksikkäimmäksi julkisuuden henkilöksi. Vuonna 2019 Johansson sai kaksi Oscar- ehdokkuutta samana vuonna parhaasta naispääosasta elokuvasta Marriage Story ja parhaasta naissivuosasta elokuvasta Jojo Rabbit. == Tausta == Scarlett Johansson on syntynyt New Yorkissa. Johanssonin sukutausta on hänen isänsä, kööpenhaminalaisen arkkitehti Karsten Johanssonin puolelta tanskalainen ja newyorkilaisen, Bronxissa syntyneen äitinsä, tuottaja Melanie Sloanin puolelta aškenasijuutalainen. Sloanin sukujuuret ovat Minskissä, Valko-Venäjällä. Hänen isoisänsä (isän puolelta) oli tanskalainen käsikirjoittaja ja dokumentaristi Ejner Johansson. == Ura näyttelijänä == === Lapsinäyttelijä === Ensimmäisen näyttelijäntyönsä Johansson teki Playwrights Horizons Theater Schoolin produktiossa Sophistry, jossa esiintyi hänen lisäkseen muun muassa näyttelijä Ethan Hawke. Valkokankaalla Johansson näytteli ensimmäisen kerran vuonna 1994, Rob Reinerin ohjaamassa elokuvassa Vanhemmat vaihtoon. Muita lapsirooleja hän teki muun muassa elokuvissa Oikeuden puolustaja (1995), Manny ja Lo (1996), Yksin kotona 3 (1997) ja Hevoskuiskaaja (1998). Manny ja Lo -elokuvassa esiintyivät pienissä rooleissa myös hänen isänsä Karsten, äitinsä Melanie, kaksoisveljensä Hunter sekä isosiskonsa Vanessa. Perheeseen kuuluu lisäksi isoveli Adrian ja vanhempi velipuoli Christian. === Myöhempi näyttelijänura === Vuonna 2002 Johansson valmistui Manhattanin Professional Children's Schoolista. Pian sen jälkeen hän nousi suuren yleisön tietoisuuteen esitettyään Charlottea Sofia Coppolan ohjaamassa elokuvassa Lost in Translation (2003), joka sai hyvän vastaanoton niin kriitikoiden kuin katsojienkin keskuudessa. Hän sai Golden Globe -ehdokkuuden sarjassa paras naispääosa komediassa. Myöhemmin vuonna 2003 sai ensi-iltansa elokuva Tyttö ja helmikorvakoru, jossa Johansson esitti Grietiä. Myös se menestyi hyvin ja Johansson sai Golden Globe -ehdokkuuden sarjassa paras naispääosa draamassa. Hän sai kummastakin elokuvasta myös BAFTA-ehdokkuuden sarjassa paras naispääosa ja voitti palkinnon suorituksellaan elokuvassa Lost in Translation. Vuonna 2004 Johansson esitti Pursy Williä pienen budjetin draamassa A Love Song for Bobby Long ja sai jälleen Golden Globe -ehdokkuuden sarjassa paras naispääosa draamassa. Vuonna 2005 Johanssonilla oli Nola Ricen rooli Woody Allenin ohjaamassa elokuvassa Match Point. Hän oli kolmatta vuotta peräkkäin Golden Globe -ehdokkaana, sarjassa paras naissivuosa. Match Pointin jälkeen Johansson on ollut Allenin luottonäyttelijöitä. Hän esitti Sondra Pranskyn roolia Allenin elokuvassa Scoop vuodelta 2006 ja yhtä pääosaa, Cristinaa, syksyllä 2008 ilmestyneessä elokuvassa Vicky Cristina Barcelona. Muita tunnetuimpia elokuvia, joissa Johansson esiintyy, ovat muun muassa vuonna 2006 ilmestyneet James Ellroyn romaaniin perustuva, Brian De Palman ohjaama Musta Dahlia ja Christopher Nolanin ohjaama The Prestige, vuonna 2005 ilmestynyt Michael Bayn ohjaama toimintaelokuva The Island ja vuonna 2010 ilmestynyt supersankarielokuva Iron Man 2, jossa hänellä Natasha Romanoffin eli Mustan Lesken rooli, jossa hän jatkoi vielä myöhemmissäkin Marvel Cinematic Universen elokuvissa. Vuonna 2009 Johansson debytoi teatterissa Broadwaylla Arthur Millerin näytelmässä Näköala sillalta. Hän sai siitä Tony-palkinnon parhaasta naissivuosasta. Vuonna 2016 hän teki ääniroolin elokuvassa Sing (2016). == Vaatesuunnittelija ja laulaja == Johansson on kunnostautunut myös vaatesuunnittelijana. Hänen urheilujätti Reebokille suunnittelemansa mallisto kulkee nimellä Scarlett 'Hearts' Rbk. Se tuli myyntiin keväällä 2007. Johanssonin kasvot nähdään myös Reebokin mainoksissa. Mallina toimiminen on Johanssonille ennestään tuttua, sillä hänet on nähty useissa Louis Vuittonin ja L'Oréalin mainoksissa. Johansson on myös laulaja. Hän on levyttänyt laulaja-lauluntekijä Tom Waitsin kappaleita levylleen Anywhere I Lay My Head vuodelta 2008 ja vuonna 2009 hän teki yhteisalbumin Break Up Pete Yornin kanssa. == Yksityiselämä == Johansson seurusteli näyttelijä Josh Hartnettin kanssa, mutta he erosivat 2006. Johansson meni naimisiin näyttelijä Ryan Reynoldsin kanssa vuoden 2008 loppupuolella. Pari erosi vuonna 2011. Erottuaan Reynoldsista Johanssonilla oli näyttelijä Sean Pennin kanssa lyhyeksi jäänyt mutta paljon julkisuutta saanut suhde, joka päättyi kesäkuussa 2011. Marraskuussa 2012 Johansson alkoi seurustella ranskalaisen Romain Dauriacin kanssa. Seuraavana vuonna pari kihlautui. Syyskuussa 2014 tiedottaja vahvisti Johanssonin synnyttäneen heidän esikoistyttärensä. Johansson ja Dauriac vihittiin avioliittoon 1. lokakuuta 2014 Montanassa. Pari erosi vuoden 2017 alkupuolella. Johansson alkoi seurustella koomikko Colin Jostin kanssa vuonna 2017, he kihlautuivat toukokuussa 2019 ja avioituivat lokakuussa 2020. Vuoden 2021 elokuussa he saivat poikalapsen. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1994 Vanhemmat vaihtoon North Laura Nelson 1995 Oikeuden puolustaja Just Cause Kate Armstrong 1996 Loppu sinkkuelämälle! If Lucy Fell Emily 1996 Manny ja Lo Manny & Lo Amanda 1997 Fall Fall pieni tyttö 1997 Yksin kotona 3 Home Alone 3 Molly Pruitt 1998 Hevoskuiskaaja The Horse Whisperer Grace MacLean 1999 My Brother the Pig My Brother the Pig Kathy Caldwell 2001 Mies joka ei ollut siellä The Man Who Wasn't There Rachael "Birdy" Abundas 2001 Ghost World Ghost World Rebecca 2001 American Rhapsody American Rhapsody Zsuzsi/Suzanne Sandor (15-vuotiaana) 2002 Kahdeksanjalkaiset kummajaiset Eight Legged Freaks Ashley Parker 2003 Lost in Translation Lost in Translation Charlotte 2004 Tyttö ja helmikorvakoru Girl with a Pearl Earring Griet 2004 Kaikki keinot sallittu The Perfect Score Francesca Curtis 2004 A Love Song for Bobby Long A Love Song for Bobby Long Pursy Will 2004 Todellinen lady A Good Woman Meg Windermere 2004 Paavo Pesusieni – elokuva The SpongeBob SquarePants Movie Prinsessa Mindy (ääni) 2004 In Good Company In Good Company Alex Foreman 2005 Match Point Match Point Nola Rice 2005 The Island The Island Jordan Two Delta/Sarah Jordan 2006 Scoop Scoop Sondra Pransky 2006 Musta Dahlia The Black Dahlia Katherine "Kay" Lake 2006 The Prestige The Prestige Olivia Wenscombe 2007 Lastenhoitajan päiväkirja The Nanny Diaries Annie Braddock 2008 Kuningattaren sisar The Other Boleyn Girl Mary Boleyn 2008 Vicky Cristina Barcelona Vicky Cristina Barcelona Cristina 2008 The Spirit The Spirit Silken Floss 2009 Jätä se! He’s Just Not That Into You Anna Marks 2010 Iron Man 2 Iron Man 2 Natasha Romanoff / Musta Leski 2011 Koti eläintarhassa We Bought a Zoo Kelly Foster 2012 The Avengers The Avengers Natasha Romanoff / Musta Leski 2012 Hitchcock Hitchcock Janet Leigh 2013 Don Jon Don Jon Barbara Sugarman 2013 Her Her Samantha (ääni) 2013 Under the Skin Under the Skin Isserley 2014 Captain America: The Return of the First Avenger Captain America: The Winter Soldier Natasha Romanoff / Musta Leski 2014 Chef Chef Molly 2014 Lucy Lucy Lucy 2015 Avengers: Age of Ultron Avengers: Age of Ultron Natasha Romanoff / Musta Leski 2016 Hail, Caesar! Hail, Caesar! DeeAnna Moran 2016 Viidakkokirja The Jungle Book Kaa (ääni) 2016 Captain America: Civil War Captain America: Civil War Natasha Romanoff / Musta Leski 2016 Sing Sing Ash (ääni) 2017 Ghost in the Shell Ghost in the Shell majuri Mira Killian / Motoko Kusanagi 2017 Rough Night Rough Night Jess Thayer 2018 Isle of Dogs Isle of Dogs Nutmeg (ääni) 2018 Avengers: Infinity War Avengers: Infinity War Natasha Romanoff / Musta Leski 2019 Captain Marvel Captain Marvel Natasha Romanoff (cameo) 2019 Avengers: Endgame Avengers: Endgame Natasha Romanoff / Musta Leski 2019 Marriage Story Marriage Story Nicole Barber 2019 Jojo Rabbit Jojo Rabbit Rosie Betzler 2021 Black Widow Black Widow Natasha Romanoff / Musta Leski 2021 Sing 2 Sing 2 Ash (ääni) 2023 Asteroid City Asteroid City Midge Campbell / Mercedes Ford 2023 North Star North Star Katherine 2024 Fly Me to the Moon Fly Me to the Moon Kelly Jones 2024 Transformers One Transformers One Elita-1 (ääni) 2025 Jurassic World: Rebirth Jurassic World: Rebirth Zora Bennett == Diskografia== === Albumit === * Anywhere I Lay My Head (2008) * Break Up (2009) === EP:t === * Rhapsody Originals (2008) * Live Session (2008) * Live at KCRW.com (2009) * Apart (2018) === Singlet === * "Falling Down" (2008) * "Relator" (2009) * "Blackie's Dead" (2009) * "Bad Dreams" (2008) == Lähteet == == Aiheesta muualla == * Luokka:Yhdysvaltalaiset laulajat Luokka:Yhdysvaltalaiset elokuvanäyttelijät Luokka:Yhdysvaltalaiset lapsinäyttelijät Luokka:Amerikanpuolalaiset Luokka:Amerikantanskalaiset Luokka:Tony-palkinnon saajat Luokka:Vuonna 1984 syntyneet Luokka:Elävät henkilöt Luokka:Seulonnan keskeiset artikkelit